ברונו פרטוס

ברונו ג'וזפה פרטוס (בפורטוגזית: Bruno Giuseppe Fratus; נולד ב-30 ביוני 1989) הוא שחיין ברזילאי, זוכה מדליית ארד אולימפית (טוקיו 2020), פעמים ברציפות סגן אלוף עולם (בודפשט 2017 וקוואנגג'ו 2019), אלוף הפאן פסיפיק (גולד קוסט 2014) ואלוף פאן אמריקה (לימה 2019) במשחה ל-50 מטר חופשי. פרטוס, הוא השחיין הראשון בעולם ששחה 50 מטר חופשי יותר מ-90 פעמים מתחת ל-22 שניות, יותר מכל שחיין אחר בהיסטוריה. פרטוס נולד וגדל בריו דה ז'ניירו. באליפות הפאן פסיפיק בשחייה שנערכה באירוויין, קליפורניה, ארצות הברית באוגוסט 2010 הוא סיים במקום רביעי במשחה ל-50 מטר חופשי בתוצאה של 21.93 שניות. נוסף לכך, הוא סיים במקום 25 במשחה ל-100 מטר חופשי בתוצאה של 50.16 שניות. באליפות העולם שנערכה בשאנגחאי, סין, ביולי 2011 הוא סיים במקום חמישי במשחה ל-50 מטר חופשי בתוצאה של 21.96 שניות, 4 מאיות השנייה איטי ממדליית ארד שבה זכה אלן ברנאר מצרפת (21.92 שניות). בשלב חצי הגמר הוא קבע את התוצאה השנייה בטיבה באליפות, 21.76 שניות ועלה ראשון למשחה הגמר. נוסף לכך, הוא סיים במקום 24 במשחה ל-100 מטר חופשי בתוצאה של 49.23 שניות, במקום תשיעי במשחה שליחים 4x100 מטר חופשי בתוצאה של 3:16.28 דקות, כשחיין ראשון הוא קבע תוצאה של 49.06 שניות ובמקום 14 במשחה שליחים 4x100 מטר מעורב בתוצאה של 3:36.99 דקות, כשחיין רביעי הוא קבע ב"זינוק שליחים" תוצאה של 48.27 שניות. באולימפיאדת לונדון (2012) הוא סיים במקום רביעי במשחה ל-50 מטר חופשי בתוצאה של 21.61 שניות, 2 מאיות השנייה איטי ממדליית ארד שבה זכה חברו לנבחרת סזאר סיילו (21.59 שניות). נוסף לכך, הוא סיים במקום תשיעי במשחה שליחים 4x100 מטר חופשי בתוצאה של 3:16.14 דקות, כשחיין שני הוא קבע ב"זינוק שליחים" תוצאה של 48.98 שניות. באליפות הפאן פסיפיק שנערכה בגולד קוסט, קווינסלנד, אוסטרליה באוגוסט 2014 הוא זכה בשתי מדליות, זהב וארד. מדליית זהב במשחה ל-50 מטר חופשי בשיא אליפות חדש של 21.44 שניות, לפני אנתוני ארווין (21.73 שניות) ונייתן אדריאן (21.80 שניות), שניהם מארצות הברית ומדליית ארד במשחה שליחים 4x100 מטר חופשי בתוצאה של 3:13.59 דקות, אחרי אוסטרליה (3:12.80 דקות) וארצות הברית (3:13.36 דקות), כשחיין שלישי הוא קבע ב"זינוק שליחים" תוצאה של 48.00 שניות. באליפות העולם שנערכה בקאזאן שברוסיה ביולי 2015 הוא זכה במדליית ארד במשחה ל-50 מטר חופשי בתוצאה של 21.55 שניות, אחרי פלורן מנודו מצרפת (21.19 שניות) ונייתן אדריאן (21.52 שניות). נוסף לכך, הוא סיים במקום רביעי במשחה שליחים 4x100 מטר חופשי בתוצאה של 3:13.22 דקות, כשחיין שלישי הוא קבע ב"זינוק שליחים" תוצאה של 48.08 שניות. באולימפיאדת ריו דה ז'ניירו (2016) הוא סיים במקום שישי במשחה ל-50 מטר חופשי בתוצאה של 21.79 שניות. בשלב חצי הגמר הוא קבע תוצאה של 21.71 שניות. באליפות העולם שנערכה בבודפשט שבהונגריה ביולי 2017 הוא זכה בשתי מדליות כסף במשחה ל-50 מטר חופשי בתוצאה של 21.27 שניות, אחרי קיילב דרסל מארצות הברית (21.15 שניות) ולפני בן פראוד מבריטניה (21.43 שניות) ובמשחה שליחים 4x100 מטר חופשי ביחד עם גבריאל סנטוס, מרסלו קיארגיני וסזאר סיילו בתוצאה של 3:10.34 דקות, אחרי ארצות הברית (3:10.06 דקות) ולפני הונגריה (3:11.99 דקות). כשחיין רביעי הוא קבע ב"זינוק שליחים" תוצאה של 47.18 שניות. בספטמבר 2018 עבר ניתוח לתיקון קרע חלקי בגיד התת-שכמי בכתף, כשהוא מחמיץ תחרויות בינלאומיות חשובות. באליפות העולם שנערכה בקוואנגג'ו שבקוריאה הדרומית ביולי 2019 הוא זכה בפעם השנייה ברציפות במדליית כסף במשחה ל-50 מטר חופשי ביחד עם כריסטיאן גולומייב מיוון בתוצאה של 21.45 שניות, אחרי קיילב דרסל שקבע שיא אליפות חדש של 21.04 שניות. שבועיים לאחר מכן, במשחקים הפאן-אמריקאיים שנערכו בלימה, פרו באוגוסט אותה שנה הוא זכה בשתי מדליות זהב, במשחה ל-50 מטר חופשי בתוצאה של 21.61 שניות, לפני נייתן אדריאן (21.87 שניות) וומייקל צ'דוויק מארצות הברית (21.99 שניות) ובמשחה שליחים 4x100 מטר חופשי בשיא משחקים חדש של 3:12.61 דקות, לפני ארצות הברית (3:14.94 דקות) ומקסיקו (3:17.70 דקות), כשחיין שלישי הוא קבע ב"זינוק שליחים" תוצאה של 48.18 שניות. באולימפיאדת טוקיו (2020) זכה פרטוס במדליית ארד במשחה ל-50 מטר חופשי בתוצאה של 21.57 שניות, אחרי קיילב דרסל שקבע שיא אולימפי חדש של 21.07 שניות ופלורן מנודו (21.55 שניות) ובכך היה לשחיין המבוגר ביותר שזכה במדליה אולימפית ראשונה בקריירה שלו. בשנת 2014 נישא לשחיינית האולימפית מברזיל מישל לנהרדט 50 מטר חופשי: 21.27 שניות שניות (2017) 100 מטר חופשי: 48.58 שניות (2018) 50 מטר חופשי: 20.98 שניות (2020) 100 מטר חופשי: 47.71 שניות (2020) מדיה וקבצים בנושא ברונו פרטוס בוויקישיתוף ברונו פרטוס, באתר olympedia.org ברונו פרטוס, באתר Swimrankings ברונו פרטוס, באתר SwimSwam BY SPENCER PENLAND, TOKYO 2020, SOUTH AMERICA RECAP DAY 7: FRATUS POSTS 90TH CAREER SUB-22 LCM 50FR, באתר swimswam, ‏July 30th, 2021, (באנגלית)